text: НА МОРЕТО | Тежка техника се появи на плаж край Созопол /СНИМКИ/
  Начало Актуално Тежка техника се появи на плаж край Созопол /СНИМКИ/
  Отново сигнал за тежка техника върху плаж край Созопол.
  Снимки ,как пясъкът на плажа "Смокиня" се заравнява с булдозер разбуниха духовете в социалните мрежи. Притесненията на местните са, че са засегнати дюните, които са близо до плажа. Концесионерът на ивицата заяви за NOVA, че в момента се подготвя теренът за поставяне на временни обекти.
  Според него няма нарушаване на целостта на дюните. Миналата седмица на мястото са били геодезисти, които според картата на дюните са сложили колчета, за да не може тежката техника да повреди природните образувания. Уведомление за това е подадено и в Министерството на туризма.
  По подадения сигнал за булдозера на плажа е започнала проверка в Регионалната инспекция по околна среда.